Αλεξάντερ Γκότλιμπ Μπαουμγκάρτεν

Βιογραφία

Ο Μπάουμγκαρτεν γεννήθηκε στο  Βερολίνο και ήταν ο πέμπτος από τους επτά γιους του πιετιστή πάστορα της φρουράς, Γιάκομπ Μπαουμγκάρτεν, και της συζύγου του Ροζίνα Ελίζαμπεθ.
Και οι δύο γονείς του πέθαναν νωρίς και ο ίδιος έλαβε μαθήματα από τον Μάρτιν Γκέοργκ Κριστγκάου, κοντά στον οποίο έμαθε εβραϊκά και απέκτησε ενδιαφέρον για τα λατινικά και την ποίηση.
Το 1733, κατά την διάρκεια των σπουδών του στο πανεπιστήμιο του Halle, παρακολούθησε μαθήματα φιλοσοφίας από τον Johann Peter Reusch στο πανεπιστήμιο της Jena.

Φιλοσοφικό έργο

Ενώ η ερμηνεία των λέξεων συχνά αλλάζει ως αποτέλεσμα των πολιτισμικών εξελίξεων, η επαναξιολόγηση του Μπάουμγκαρντεν για την αισθητική προβάλεται συχνά ως η κρίσιμη στιγμή στην ανάπτυξη της αισθητικής φιλοσοφίας. Παλιότερα, η λέξη αισθητική ερμηνευόταν ως "αισθαντικότητα" ή "ικανότητα ανταπόκρισης στα ερεθίσματα των αισθήσεων" στη χρήση της από τους αρχαίους συγγραφείς. Με την ανάπτυξη της τέχνης ως εμπορικής δραστηριότητας, συνδεδεμένης με την άνοδο μιας νεόπλουτης τάξης σε όλη την Ευρώπη, η αγορά των έργων τέχνης αναπόφευκτα οδηγούσε στο ερώτημα, «ποια είναι η καλή τέχνη?» Ο Μπάουμγκαρτεν επεξεργάστηκε την έννοια της αισθητικής με τρόπο που να σημαίνει την μελέτη του καλού και του κακού «γούστου», και επομένως της καλής και της κακής τέχνης, συνδέοντας το καλό γούστο με την ομορφιά.
Προσπαθώντας να αναπτύξει μια ιδέα για το καλό και το κακό "γούστο", δημιούργησε ο ίδιος μια φιλοσοφική αντιπαράθεση γύρω από το νέο νόημα της αισθητικής. Χωρίς αυτή, δεν θα υπήρχε σήμερα καμία βάση για την συζήτηση πάνω στην αισθητική καθώς δεν θα υπήρχε κανένα αντικειμενικό κριτήριο, καμιά βάση για σύγκριση, ή λόγος από τον οποίο κάποιος θα μπορούσε να αναπτύξει ένα αντικειμενικό επιχείρημα.

Θεωρίες πάνω στην αισθητική

Ο Μπάουμγκαρντεν προσάρμοσε την λέξη αισθητική, η οποία αρχικά σήμαινε "αίσθηση", για να σημαίνει γεύση ή "έννοια" της ομορφιάς. Κάνοντας αυτό, έδωσε στην λέξη μια διαφορετική σημασία καθώς εφηύρε την σύγχρονη χρήση της. Η λέξη, από την εποχή των αρχαίων Ελλήνων, χρησιμοποιούνταν με διαφορετικό τρόπο καθώς σήμαινε την ικανότητα κάποιου να λαμβάνει διέγερση από μια ή περισσότερες από τις πέντε αισθήσεις. Στην Μεταφυσική του, § 451, ο Μπάουμγκαρντεν όρισε τη γεύση, με την ευρύτερη ερμηνεία, ως την ικανότητα να κρίνει κάποιος σύμφωνα με τις αισθήσεις αντί σύμφωνα με το μυαλό. Κατέληξε σε αυτήν την ερμηνεία της γεύσης, βασιζόμενος στα αισθήματα της ευχαρίστησης και της δυσαρέσκειας. Η επιστήμη της αισθητικής θα μπορούσε να είναι, για τον Μπάουμγκαρντεν, η αφαίρεση των κανόνων ή των αξιών της καλλιτεχνικής ή φυσικής ομορφιάς από την ατομική "γεύση". Ο Μπάουμγκαρντεν ίσως κινητοποιήθηκε από τις απόψεις του Pierre Bonhour, οι οποίες δημοσιεύτηκαν σε μια επιφυλλίδα στα τέλη του 17ου αιώνα, σύμφωνα με τις οποίες οι Γερμανοί ήταν ανίκανοι να εκτιμήσουν την τέχνη και την ομορφιά.

Μεταφυσική

Για πολλά χρόνια, ο Καν χρησιμοποίησε την Μεταφυσική του Μπάουμγκαρντεν ως εγχειρίδιο ή σύγγραμμα για τις διαλέξεις του πάνω στο ίδιο θέμα.
Ο Georg Friedrich Meier μετέφρασε την Μεταφυσική από τα λατινικά στα γερμανικά, μια προσπάθεια την οποία - σύμφωνα με τον Meier - ο ίδιος ο Μπάουμγκαρντεν είχε σχεδιάσει να κάνει αλλά δεν μπορούσε να βρει τον χρόνο να την εκτελέσει.